Гај Фламиније Непот (, до 217. п. н. е.) је био римски војсковођа и политичар. Два пута је био конзул, а као народни трибун супростављао се ауторитету Сената заступајући осиромашени народ. Његовим залагањем народу је 232. п. н. е. подељена земља отета од Гала код Пиценума, а то је био узрок за рат Гала против Римске републике. Победио је 223. п. н. е. галско племе Инсубра. Као цензор изградио је Фламинијев пут, који је повезивао Рим са Ариминијем. Изградио је и Фламинијев циркус. У Цисалпинској Галији основао је колоније Кремону и Плацентију. Погинуо је 217. п. н. е. у бици код Тразименскога језера, а римска војска је тада била уништена у Ханибаловој заседи.